**POK – poskusi v kemiji (8. razred)**

Izbirni predmet poteka na 14 dni, po dve šolski uri. Pri predmetu učenci sami izvajajo eksperimente ter s tem utrdijo in poglobijo znanje o kemijskih vsebinah. Razvijajo spretnosti za varno delo s snovmi, se urijo v osnovnih tehnikah eksperimentalnega dela, spoznajo raznoliko laboratorijsko steklovino in aparate, ugotavljajo in utemeljujejo značilne pojave pri kemijskih reakcijah, spoznajo osnove kemijske analize s pomočjo eksperimentalnega dela ipd.

**KEŽ – kemija v življenju (9. razred)**

Izbirni predmet poteka na 14 dni, po dve šolski uri. Vsebinsko se predmet deli na tri področja – Snovi tekmujejo (kromatografija), Svet brez barv bi bil dolgočasen (spoznavanje naravnih barvil), Kemija tudi diši (eterična olja). Pri predmetu učenci sami izvajajo eksperimente ter se navajajo na varno izvajanje poskusov, se urijo v analiziranju in vrednotenju dobljenih podatkov, povezujejo znanje kemije, biologije, fizike, gospodinjstva ipd.